Kοτόπουλο στον φούρνο με λαχανικά
Τραγανό, ζουμερό και μελωμένο κοτόπουλο με λαχανικά. Τα βάζουμε όλα μπλουμ σε ένα ταψί και έτοιμο! Τόσο απλά.
1 μέτριο κοτόπουλο, κομμένο σε 6-8 κομμάτια, 6 κολοκυθάκια μέτρια, κομμένα στη μέση, 1 ξερό κρεμμύδι, σε λεπτές φέτες, 5 φρέσκα κρεμμυδάκια, ψιλοκομμένα, 3 σκελίδες σκόρδο, καθαρισμένες, ολόκληρες, 4 καρότα, καθαρισμένα και κομμένα σε μέτρια κομμάτια, 1 κουτ. σούπας σπόροι κόλιανδρου, χοντροκοπανισμένοι, τα φύλλα από 5-6 κλωνάρια δυόσμου, χοντροκομμένα + λίγα επιπλέον, για το σερβίρισμα, ξύσμα και χυμός από 1 λεμόνι, 90 ml ελαιόλαδο, αλάτι, φρεσκοτριμμένο πιπέρι
Για να ετοιμάσουμε το κοτόπουλο φούρνου με λαχανικά προθερμαίνουμε τον φούρνο στους 170°C.Στο μεγάλο ταψί του φούρνου ανακατεύουμε όλα τα υλικά και τα απλώνουμε ομοιόμορφα.Σκεπάζουμε με αλουμινόχαρτο και ψήνουμε για 45-50 λεπτά.Ξεσκεπάζουμε και ψήνουμε για άλλα 5 λεπτά.Ξεφουρνίζουμε και αφήνουμε το φαγητό στην άκρη για 10-15 λεπτά, να ξεκουραστεί.Σερβίρουμε με φρέσκα φύλλα μυρωδικών, πράσινη σαλάτα και φρέσκια μυζήθρα.
Καρότα,Κολοκυθάκια,Κοτόπουλο,Κρεμμύδι